**Sending**

**Derde Kwartaal 2022**

**Suid-Amerikaanse Divisie**

**3-22 Sending**

**Op die Buiteblad:** Gabriela Isabel Alarcon Avila, 29, wou ‘n befaamde sangeres word in Bolivië. Nou het haar begeertes egter verander. Sy wIl slegs vir God sing.

Storie, bladsy 8

**Inhoud**

**Bolivië**

4 Christus Herstel ‘n Paartjie | 2 Julie

6 Wonderwerk in Pandemie | 9 Julie

8 Lied in My Hart | 16 Julie T

10 God is in Beheer | 23 Julie T

**Brasilië**

12 Pragtige Klip | 30 Julie

14 Bid vir ‘n Kerk | 6 Augustus

16 Sabbat Ultimatum | 13 Augustus

18 Kerk Onder ‘n Mangoboom | 20 Augustus

20 Van Kritikus tot Dissipel | 27 Augustus T

22 Swemklere in Kerk| 3 September

24 Soekend na Waarheid | 10 September

26 Maak Staat op God Alleen | 17 September

28 Dertiende Sabbat: Om die Here van die Sabbat te Eer| 24 September T

30 Toekomstige Dertiende Sabbat Projekte

31-42 Leier Se Hulpbronne

T *= stories van spesiale belangstelling vir tieners*

Liewe Sabbatskoolleier,

Hierdie kwartaal beeld ons die Suid-Amerikaanse Divisie uit, wat toesig hou oor die Sewendedag-Adventistekerk se werk in Argentinië, Bolivië, Brasilië, Chili, Ecuador, die Falkland-Eilande, Paraguay, Peru, en Uruguay, met aangrensende eilande in die Atlantiese en Stille Oseane.

Die streek is tuiste vir 349,417,000 mense, insluitende 2,562,193 Adventiste. Dit is ‘n verhouding van een Adventis vir 136 mense, ‘n effense toename in die verhouding van een Adventis vir 137 mense drie jaar gelede.

Hierdie kwartaal se agt Dertiende Sabbat projekte is in twee lande: Bolivië en Brasilië. Die plan is om vier nuwe kerke in elk van die twee lande te vestig.

Indien u u Sabbatskoolklas hierdie kwartaal wil opkikker, bied ons foto’s en ander material aan om by elke sendingverhaal te pas. Meer inligting word voorsien onder aan elke storie. Vir foto’s van toeristeplekke en ander tonele uit die lande wat uitgebeeld word, probeer ‘n gratis fotobank soos pixabay.com of unsplash.com.

Bykomend, kan u ‘n PDF van feite en aktiwiteite aflaai van die Suid-Amerikaanse Divisie by bit.ly/sad-2022. Volg ons by facebook.com/missionquarterlies.

U kan die PDF weergawe van die jeug en volwasse Sendingtydskrif aflaai by bit.ly/adultmission en die *Kindersending* tydskrif by bit.ly/childrensmission. Mission Spotlight video’s is beskikbaar by bit.ly/missionspotlight.

Indien ek van enige hulp kan wees, kontak my by mcchesneya@gc.adventist.org.

Dankie dat u andere aanmoedig om sending-gerig te wees!

Andrew McChesney

Redakteur

**Geleenthede**

Die Dertiende Sabbat Offergawe hierdie kwartaal sal die Suid-Amerikaanse Divisie help om die volgende te stig:

* Nuwe kerk, Cochabamba, Bolivië
* Nuwe kerk, El Alto, Bolivië
* Nuwe kerk, La Paz, Bolivië
* Nuwe kerk, Trinidad, Bolivië
* Nuwe kerk, Santos, Brasilië
* Nuwe kerk, Maua, Brasilië
* Nuwe kerk, Brodowski, Brasilië
* Nuwe kerk, Ribeirão Preto, Brasilië

**Christus Herstel ‘n Paartjie**

**Anabelle**

**Bolivië**

**2 Julie**

Op ‘n Sondag het Anabelle in trane uit haar huis gevlug en radeloos in die strate van Cochabamba, Bolivië, rondgedwaal. Haar huwelik was besig om in duie te stort, en daar was geen vrede by die huis nie. Gedurige konflik met haar man het hulle twee dogters geaffekteer, en sy kon dit nie meer verdra nie. Dit het gelyk asof egskeiding die enigste oplossing was.

Terwyl Anabelle doelloos op en af in die strate geloop het, het sy skielik onthou dat sy iewers gehoor het dat die Sewendedag-Adventiste ‘n program vir geestelike heling aanbied. Haar gesin het aan ‘n ander kerk behoort, maar op daardie oomblik het sy besluit om hulp te soek by die plaaslike Adventistekerk.

By die kerk het die predikant geduldig geluister terwyl Anabelle, met trane van moedeloosheid, gepraat het oor haar teleurstelling in die huwelik en haar baie probleme by die huis beskryf het. Toe sy klaar was, het hy aangebied om vir haar en haar gesin te bid.

“Slegs Jesus kan jou huwelik red,” het hy gesê.

Na die gebed het hy belowe om haar by die huis te kom besoek.

Die volgende dag het hy by die voordeur aangekom en aangebied om die gesin berading te gee. Anabelle se man het ingestem vir die berading, en Anabelle het haar twee dogters geroep om by hulle aan te sluit. Hulle het hulle eerste gesinsberadingsessie met gebed begin.

“Liewe God,” het Anabelle gebid, “bring asseblief veanderinge aan in ons huis.”

Op die predikant se bevel, het die gesin hulle Bybels oopgemaak en ‘n Bybelstudie begin.

Anabelle het tydens die eerste sessie baie trane gestort. Sy het geweet dat sy haarself heeltemaal aan God moes oorgee. Terwyl sy egter haar man hoor praat het, het skerp woorde in haar gedagtes opgekom. Dit het gelyk asof dit ‘n onmoontlike situasie was.

Later daardie week het die predikant teruggekeer om die Bybel te bestudeer en om meer berading aan te bied. Hy het saam met die gesin gebid en Anabelle en haar man aangemoedig om die verlede agter te laat en aan te beweeg. Hy het hulle aangeraai om geduldig en verdraagsaam te wees.

“Liewe God,” het Anabelle gebid, “bring asseblief veranderinge aan in ons huis.”

Toe die gesin se beradingsessies geëindig het, het een van die dogters verklaar dat sy haar hart aan Jesus wou gee deur die doop. Die predikant het die gesin uitgenooi na die Adventistekerk

vir Sabbat aanbiddingsdienste. Die hele gesin het gegaan en die dogter het by die Baanbreker-klub aangesluit. Later was sy ook gedoop.

Toe het die COVID-19 pandemie gekom, en die owerhede het ‘n streng kwarantyn vir drie maande toegepas. Toe die kwarantyn opgehef was, was kerke nog steeds nie toegelaat om te heropen nie, en aanbiddingsdienste het aanlyn voortgegaan.

Te midde van COVID-19, het God Anabelle se gebede gehoor, en iets het by die huis gebeur. Beide sy en haar man het baie verander. Christus het hulle huis waarlik geseën. Elf maande nadat sy in wanhoop uit haar huis gevlug het, was Anabelle gedoop saam met haar man en hulle ander dogter.

God het hulle huis herstel. Anabelle prys en dank God vir Sy liefde en genade. Sy wil ander gesinne aanmoedig om ook op God staat te maak deur gebed.

“Niks is vir Hom onmoontlik nie,” sê sy, “Stel God eerste, en doen Sy wil. God is getrou, en Hy is ‘n veilige hawe vir alle gesinne wat op Hom vertrou.”

Deel van hierdie kwartaal se Dertiende Sabbat Offergawe sal help om ‘n nuwe kerk in Anabelle se tuisdorp van Cochabamba, Bolivië op te rig. Dankie dat u ‘n milde Dertiende Sabbat Offergawe beplan op 24 September wat ander gesinne sal help om geestelike heling en herstelde huwelike te vind.

Deur Andrew McChesney

**Storiewenke**

Weet dat Cochabamba geleë is in die vallei aan die voet van Berg Tunari en ‘n matige klimaat het, wat toelaat vir die kweek van ‘n verskeidenheid groente en vrugte.

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer die volgende komponente van die Sewendedag-Adventistekerk se “Ek Sal Gaan” strategiese plan: Sending Doelstelling No. 2, “Om Adventiste uitreiking in groot stede te versterk en te wissel,” en Geestelike Groei Doelstelling No. 5, “Om individue en gesinne dissipels te maak tot gees-gevulde lewense.” Vir meer inligting gaan na die webtuiste: IWillGo2020.org.

**Wonderwerk in Pandemie**

**Guillermo**

**Bolivië**

**9 Julie 2022**

Bolivië was ook onderhewig aan inperking tydens die COVID-19 pandemie.

Alle kerke was gesluit, en die aanbiddingsdienste en ander kerkaktiwiteite was verbied uit vrees vir die spreiding van die virus.

Klein groepies gelowiges het begin om in huise te ontmoet in El Alto, die tweede grootste stad in Bolivië.

Guillermo het ernstig gebid. Hoe kon mense te midde van ‘n pandemie aanbid?

Terwyl Guillermo gebid het, het ‘n idee in sy gedagtes vorm aangeneem. Waarom nie uit die stad gaan en aanbiddingsdienste in ‘n verlate plek hou nie?

Met baie gebed, en met die hulp van verskeie kerklidmate, het hy besluit om God te aanbid op een van die baie berge rondom die stad. Die groep het ‘n berg gekies wat in die Aymara se taal genoem word “Waña Quta,” of “Droë Meer.” Dit is geleë aan die voet van ‘n sneeubedekte berg.

Agt manlike kerklidmate het vir die eerste Sabbatbyeenkoms gekom.

Die mans was nie mismoedig nie, en hulle het aangehou om elke Sabbat te ontmoet. Terwyl hulle gebid en aanbid het, het mense gekom. Na drie maande het die groep gegroei tot 100 mense, insluitende Adventiste, Evangeliese persone, en lidmate van ander Christelike genootskappe.

Koue, reën en moegheid het mans en vrouens en jongmense en kinders, nie afgeskrik om die myl-lange (2 kilomter) staptog teen die berg op aan te pak nie. ‘n Enkele gedagte het in hulle gedagtes geseëvier, “Laat ons aanhou stap. God is met ons.” Hulle het God vertrou met meditasie, vas, en gebed. Terwyl hulle op die berg gekniel het, het hulle vreugdevol tot die Here gebid.

Dit was ‘n baie groot seën om elke Sabbat op die berg te ontmoet. Baie mense was soekend na die Here te midde van probleme met werkloosheid en siekte. Hulle het die berg verlaat met trane in hulle oë en geloof dat God in beheer gebly het en groot wonderwerke in hulle lewens sou doen. Hulle het mekaar aangemoedig met Filippense 4:19, wat sê, “En my God sal elke behoefte van julle vervul na sy rykdom in heerlikheid deur Christus Jesus.”

Soos wat die wêreld se pas verminder het as gevolg van die pandemie, het die prediking van die ewige evangelie nie opgehou nie. As gevolg van die bergtop wonderwerk byeenkomste gedurende die pandemie, het 13 mense hulle lewens aan die Here gegee deur die doop. Vandag het die getroue bergtop groep ‘n groepie geword van meer as 50 lidmate wat elke Sabbat in ‘n gehuurde saal ontmoet.

Ten spyte van die pandemie, word die evangelie in El Alto, die tweede grootste stad in Bolivië verkondig. Dele van El Alto het egter nog steeds nie ‘n Adventistekerk nie. Hierdie kwartaal se Dertiende Sabbatoffergawe sal help om ‘n kerk te stig in een van daardie omgewings. Dankie dat u ‘n milde Dertiende Sabbat Offergawe beplan op 24 September om die stigting van hierdie kerk en drie ander in Bolivië te ondersteun.

Deur Andrew McChesney

**Storiewenke**

Laat foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer die volgende komponente van die Sewendedag-Adventistekerk se “Ek Sal Gaan” strategiese plan: Sending Doelstelling No. 1, “Om die konsep van wêreldwye sending en opoffering vir sending as ‘n manier om te lewe wat nie slegs predikante nie, maar elke kerklidmaat, jonk en oud, betrek in die vreugde om vir Christus te getuig en dissipels te maak”; en Geestelike Groei Doelstelling No. 5, “Om individue en gesinne dissipels te maak tot gees-gevulde lewens.” Die Dertiende Sabbat projek om ‘n kerk in El Alto en drie ander stede in Bolivië te stig, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Lied in My Hart**

**Gabriela**

**Bolivië**

**16 Julie**

Sommige befaamde sangers raak in hulle kinderdae geesdriftig oor musiek, maar dit was nie die geval met Gabriela nie. Sy het in La Paz, Bolivië grootgeword, met ‘n passie vir Jesus.

Van haar geboorte af het haar moeder haar van die liefde van Jesus geleer.

Sy het grootgeword met die wete dat die Tien Gebooie, insluitende die vierde gebod oor die sewendedag Sabbat, Sy karakter van liefde reflekteer.

Sy het die betekenis van tiende en offergawes verstaan.

Toe sy nege jaar oud was, het sy haar hart vir Jesus gegee deur die doop.

Soos wat die jare egter verbygegaan het, het sy begin leer van die genietinge van die wêreld, en die deur na daardie genietinge was musiek.

Gabriela het daarvan gehou om vir pret te sing gedurende skoolvakansies. Toe was sy uitgenooi om by ‘n musiekgroep aan te sluit, en sy het gretig toegestem en gedink dat sy ‘n musiek-loopbaan kon begin en beroemd kon raak. Teen die ouderdom van negentien, was sy seker dat sang haar lewe was.

Terwyl sy aan die universiteit studeer het, het Gabriela saam met verskeie musiekgroepe gesing. Somtyds het sy gewonder of sy ‘n fout maak, soos die keer toe sy in ‘n ernstige motorongeluk betrokke was en sy die enigste persoon was wat beseer was. Sy het haar voorgraadse studies voltooi met ‘n graad in sielkunde.

Toe het sy en verskeie vriende ‘n musiekgroep geskep wat onmiddellik suksesvol was. Die groep het by verskeie geleenthede opgetree, en Gabriela het dit geneit om na partytjies te gaan en geld te spandeer op weelderige dinge.

Sy het daarvan gehou om te sing en geld te spandeer. Wanneer sy egter nie gesing het of geld spandeer het nie, het sy leeg van binne gevoel. Dit het gelyk asof die lewe nie enige betekenis gehad het nie.

Gabriela het nie heeltemaal opgehou om na die Adventistekerk te gaan nie. Sy was ‘n Christen op sommige Sabbatoggende, maar het weer na die aanbiddingsdienste teruggekeer na haar ander lewe.

Een Sabbatoggend het sy na die spesiale musiek in die kerk geluister en ‘n begeerte het in haar begin vorm aanneem om vir God te sing.

“Ek wil graag in die kerk sing,” het sy gedink. “My moeder sal so trots op haar dogter wees wat in die kerk sing.”

Spoedig het Gabriela die kerk gereeld bygewoon, nie slegs vir die oggendgodsdiens nie, maar het ook vir die middagprogramme. Sy het begin om na Adventiste sangers te luister. Sy het besef dat sy die musiek van die wêreld wou verlaat, maar sy het ‘n stryd gehad met ‘n begeerte om beroemd te word. Sy het tot God gebid vir hulp.

Toe het die COVID-19 pandemie alles verbied. Gabriela kon nie meer op die verhoog optree nie. Eerder as om moedeloos te word, het sy ‘n groot gevoel van verligting ervaar. Nou sou dit makliker wees om alle bande met die leë, betekenislose deel van haar lewe te beëindig.

Sy het goeie vriende geword met die kerkpredikant, en hy het haar uitgenooi na Bybelstudies. Sy het dit met blydskap aanvaar. Toe sy klaargemaak het, het sy besluit om haar hart weer aan God te gee deur weer gedoop te word. Sy het gevoel dat God haar ‘n nuwe geleentheid gegee het om vir Hom te leef.

Gabriela het binne die eerste jaar van die pandemie die waters van die doop ingestap. In ‘n gebed by haar doop, het sy verklaar dat alles wat sy gehad het, aan God behoort het.

“Ek gee my lewe, my gawes, en talente aan U diens,” het sy gebid.

Na haar doop het sy die verhoog verruil vir Zoom, waar sy gesing het tot eer en verheerliking van God. Op die versoek van kerkleiers, het sy ook begin om aanlyn sielkundige seminaars en Bybelstudies aan te bied. Deur haar invloed, was vier mense gedurende die pandemie gedoop.

Gabriela het ‘n spesiale boodskap vir jongmense wat miskien, soos sy, in die versoeking sou kom om weg te dwaal van die pad wat na Christus lei.

“Moenie u tyd in die wêreld mors nie,” sê sy. “Elke persoon het gawes en talente, en u moet hulle net vind en dit gebruik tot verheerliking van God.”

Deel van hierdie kwartaal se Dertiende Sabbat Offergawe sal help om ‘n nuwe kerk in La Paz, Gabriela se tuisdorp, in Bolivië te open. Dankie dat u ‘n milde offergwe beplan op 24 September.

Deur Andrew McChesney

**Storiewenke**

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer die volgende komponente van die Sewendedag-Adventistekerk se “Ek Sal Gaan“ strategiese plan: Sending Doelstelling No. 1, “Om die konsep van wêreldwye sending en opoffering vir sending te laat herleef as ‘n manier van lewe wat nie slegs predikante betrek nie, maar elke kerklidmaat, jonk en oud, in die vreugde om vir Christus te getuig en dissipels te maak”; en Geestelike Groei Doelstelling No. 5, “Om individue en gesinne dissipels te maak tot gees-gevulde lewens.” Die Dertiende Sabbat projekte om ‘n kerk in La Paz en in drie ander stede in Bolivië te open, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en die herstel van die beeld van God in mense.” Vir meer inligting, gaan na die webtuiste: IWillGo2020.org.

**God is in Beheer**

**Kurt**

**Bolivië**

**23 Julie**

Carol het na haar vriend, Kurt, gekom met ‘n groot probleem. Iemand wou haar huis in Trinidad, Bolivië steel, en sy het Kurt se hulp nodig gehad.

Die probleem het begin toe Carol van Bolivië na Brasilië verhuis het om ‘n nagraadse graad in anestesiologie te volg. Carol en Kurt het saamgewerk by ‘n mediese universiteit, en sy en haar man het ook ‘n mediese kliniek bedryf in Trinidad.

Toe Carol en haar man na Brasilië verhuis het, het hulle hulle huis en grond in die hande van

‘n betroubare vriend gelaat. Dit was ‘n goeie eiendom, gerieflik geleë slegs drie blokke van die stadsentrum af. Hulle vriend het in hulle huis ingetrek en belangstelling uitgespreek om dit en

die grond rondom te koop. Carol het hom geld geleen om met die koop te help.

Toe Carol egter na ‘n paar jaar later teruggekeer het, het sy tot haar ontsteltenis gevind dat die vriend die nodige wettige prosedures begin het om die huis en grond kosteloos te verkry. Hy het voordeel getrek uit besitsreg, ‘n wettige prosedure wat ‘n persoon toegelaat het om die titelakte tot ‘n eiendom te verkry slegs deur dit vir ‘n geruime ononderbroke periode te beset.

Carol het hof toe gegaan, en die litigasie het vir jare uitgerek. In die vyfde jaar van litigasie het Carol haar nagraadse studies voltooi en ‘n goeie werk in Brasilië gekry. Sy en haar man het ook ‘n huis in Brasilië gekoop en hulle daar gevestig. Hulle het nie die geld gehad om aan te gaan met die hofsaak in Bolivië nie en daarom het Carol na Kurt, ‘n ou vriend, gekom.

“Ek wil hierdie eiendom vir jou kerk gee,” het sy gesê.

Sy het onthou dat sy en haar man op een punt ‘n mediese kliniek op die grond wou oprig. Nou, het sy egter gesê, wil ek sien dat daar liewer ‘n Sewendedag-Adventistekerk op die eiendom opgerig word.

“Ek wil hê dat hierdie eiendom ‘n kliniek vir die siel sal wees,” het sy gesê.

Kurt het by kerkleiers raad gevra, en hulle het ingestem om die donasie te aanvaar om die evangelie uitreiking in die stad uit te brei.

Dit het egter gelyk asof Satan die transaksie wou stop. Hofprosedures het vir nog vyf jaar aangehou en in die Hooggeregshof in Bolivië geëindig. Die saak was baie tydrowend, maar die goeie Here het ingetree, en die Hooggeregshof het beslis ten gunste van die Adventistekerk binne slegs 30 dae. Die kerk het die titelakte vir die eiendom ontvang, en planne was in plek gestel om ‘n nuwe kerkgebou en gesonde lewenstyl sentrum te bou.

Deel van hierdie kwartaal se Dertiende Sabbat Offergawe sal help om die kerkgebou en gesonde lewenstyl sentrum in Trinidad op te rig. Dankie dat u ‘n milde offergawe beplan op 24 September sodat hierdie eiendom ‘n kliniek vir siele kan hê.

“God het weer eens gewys dat Hy tye en besluite in plek sit soos Hy dit verlang,” sê Kurt. “God is in beheer. Mag Sy wil altyd op aarde gedoen word net soos in die hemel.”

Deur Andrew McChesney

**Storiewenke**

Weet dat die foto Kurt en sy vriende wys.

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer Sending Doelstelling No. 4 van die Sewendedag-Adventistekerk se “Ek Sal Gaan” strategiese plan, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Pragtige Klip**

**Jaqueliny**

**Brasilië**

**30 Julie**

Langs ‘n golwende rivier in sentraal Brasilië is ‘n dorp genoem Itapaci, wat beteken “Pragtige Klip.” Daar is goeie rede om Itapaci ‘n pragtige klip te noem. Die dorp is geleë in ‘n tropiese streek bekend vir ryk mineraalneerslae. Myners soek kristalle soos mika, wat gewoonlik ‘n glans en glinstering aan skoonheidsmiddele gee. Myners soek ook na goud. Met pragtige kristalle en glinsterende goud, kan die dorp met reg “die Mooi Klip van Brasilië” genoem word.

Alles het egter nie so pragtig gelyk vir Jaqueliny, een van die dorp se 18,500 inwoners nie. Persoonlike probleme het in haar lewe opgehoop en sy het nie geweet waarheen om te gaan nie. Toe het ‘n vriendin, Maria Rita, Jaqueliny uitgenooi om saam te gaan na ‘n vrouegroep by die Sewendedag-Adventistekerk.

Jaqueliny het van die vrouegroep gehou, en sy het begin om elke Dinsdag by te woon. Sy het uitgevind dat die kerk ook ander byeenkomste gehad het, en spoedig het sy na al die kerk se gereelde byeenkomste gegaan, vier dae per week. Dit was iets nuut vir haar.

Selfs al was Jaqueliny in ‘n Christen gesin grootgemaak, het sy nie regtig vir God geken nie. As ‘n klein dogtertjie was sy in haar gesin se kerk gedoop, en later het sy deelgeneem in haar eerste nagmaal daar. Sy het elke Sondag kerktoe gegaan, maar haar hart het leeg gevoel. Sy het nie God se teenwoordigheid in haar lewe ervaar nie. Sy het skaars die Bybel gelees of nagedink oor die heilige gedeeltes daarin.

Haar vriendin Maria Rita, wie in ‘n Adventiste huis opgevoed was, was baie bly dat Jaqueliny gretig was om vier dae ‘n week kerktoe te gaan.

Die twee vroue het begin om hart-tot-hart gesprekke oor God te hê. Maria Rita het vir Jaqueliny gevra wat sy van die Sabbat en die toestand van die dode gedink het. Jaqueliny het nog nooit gelees wat die Bybel sê oor die Sabbat of die toestand van die dode nie, en sy was nuuskierig om meer te weet. Sy het begin om die Bybel op haar eie te lees en te soek na waarhede soos wat dit deur God geopenbaar is. Sy het nagedink oor die Bybel se heilige gedeeltes.

Toe Maria Rita aangebied het om die Bybel saam met haar te studeer, het sy dit gretig aanvaar. Sy was gefassineerd om te sien dat God beginsels vir goeie gesondheid in die Bybel uiteengesit het. Terwyl die Bybel-gesentreerde boodskap van die Adventistekerk haar hart aangeraak het, was sy veral beïndruk om te leer dat dit ‘n gesondheidsboodskap het. Sy het gegradueer met ‘n universiteitsgraad in voeding, en toe sy gesien het dat die Adventistekerk sterk klem op dieët en ‘n gesonde lewenstyl geplaas het, het sy agtergekom dat God haar na die kerk gelei het.

Die Bybelstudies was nie altyd maklik nie. Somtyds was Jaqueliny nie heeltemaal gereed om ‘n nuwe waarheid te aanvaar nie. Terwyl sy egter gestudeer het, het ‘n begeerte in haar hart gegroei om haar lewe heeltemaal aan Jesus te gee.

Sy het die Bybelstudies saam met Maria Rita klaar gemaak en hulle het ‘n nuwe studie begin oor die boek van Openbaring. In Openbaring het sy gelees van ‘n plek pragtiger as Itapaci, “die Pragtige Klip van Brasilië.” Sy het gelees van die Nuwe Jerusalem “wat van God uit die hemel kom, toeberei soos ‘n bruid wat vir haar man versier is” (Openbaring 21:2). Sy het gelees dat die fondamente van die stad se mure versier was met allerande soorte kosbare gesteentes, insluitende jaspis, saffier, en smarag (Openbaring 21:19). Sy het gelees dat die stad van “suiwer goud soos suiwer glas” en die strate “suiwer goud, soos deurskynende glas” was (Openbaring 21:18, 21). Sy het Jesus se belofte gelees om ‘n pragtige wit steen aan elke persoon te gee wat in Nuwe Jerusalem woon. Jesus sê, “Aan hom wat oorwin … sal Ek ‘n wit keursteen gee, en op dié steen ‘n nuwe naamgeskrywe wat niemand ken nie, behalwe hy wat dit ontvang.” (Openbaring 2:17). Jaqueliny was gereed om aan te beweeg.

Vandag is Jaqueliny ‘n skynende getuie in haar dorp, “die Pragtige Klip van Brasilië.” Sy bid dat God haar sal gebruik om haar man, hulle dogter, en baie ander voor te berei om Jesus te ontmoet en na die Nuwe Jerusalem te gaan, “die Pragtige Klip van die Heelal.”

“Ek dank God dat Hy wonderlike mense in my lewe geplaas het, en ek weet dat alles ten goede sal meewerk omdat Hy ‘n plan vir my lewe en u s’n het,” het sy gesê. “Ek dank Jesus vir alles wat ek is en alles wat ek het. Ek dank Hom dat Hy my so liefhet, selfs al verdien ek dit nie. Ek wil aanhou om in Christus te groei, en ek wil baie mense na Hom toe bring.”

Dankie dat u ‘n milde Dertiende Sabbat Offergawe beplan op 24 September wat sal help om vier nuwe kerke in Brasilië te stig sodat ander mense, soos Jaqueliny, in staat sal wees om kerk-byeenkomste by te woon en meer te leer van Jesus en Sy spoedige wederkoms.

Deur Andrew McChesney

**Storiewenke**

Spreek Itapaci uit as: i-ta-pas-EE.

Spreek Jaqueliny uit as: ZHAK-uh-leen-ee.

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer die volgende komponente van die Sewendedag-Adventistekerk se “Ek Sal Gaan” strategiese plan: Sending Doelstelling No. 1, “Om die konsep van wêreldwye sending en opoffering vir sending te laat herleef as ‘n manier vir lewe wat nie slegs predikante betrek nie, maar elke kerklidmaat, jonk en oud, in die vreugde om vir Christus te getuig en dissipels te maak”; en Geestelike Groei Doelstelling No. 5, “Om individue en gesinne dissipels te maak tot gees-gevulde lewens.” Die projek om vier kerke in Brasilië te stig, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Bid vir ‘n Kerk**

**Simone**

**Brasilië**

**6 Augustus**

Laat een aand, het Simone in die ruskamer van die hospitaal waar sy as ‘n verpleegster in suidelike Brasilië gewerk het, ingestap.

Sy het gesien dat die televisie in die ruskamer aangeskakel was en het begin om die kanaal te verander. Toe het sy egter gesien dat ‘n ouerige man besig was om te praat, en sy het gestop om te hoor wat hy besig was om te sê. Sy woorde het haar aandag getrek. Hy het gepraat oor gesondheid, en Simone wou meer hoor. Die program was uitgesaai op Novo Tempo, die Brasiliaanse taal affiliaat van Hope Channel International televisie.

Van daardie aand af het Simone begin om gereeld na die Novo Tempo kanaal te kyk. Sy het verlief geraak op sy programme, en sy het begin belangstel in die Sewendedag-Adventistekerk.

Vir ‘n geruime tyd het Simone tot God gebid vir ‘n standvastige werk. Sy het as ‘n kontrak-verpleegser gewerk by verskeie hospitale en hier en daar skofte gevul, maar sy het verlang om ‘n standvastige werk te kry sodat sy ‘n huis kon koop en finansiële sekuriteit kon voorsien vir haar twee dogters, Jaqueliny en Ana Claudia.

“Liewe God,” het sy gebid, “help my asseblief om ‘n stabiele werk te kry.”

Terwyl sy gebid het, het sy ‘n kontrak gekry om as ‘n verpleegster te werk in ‘n stad geleë ongeveer 900 myl (1,449 km) na die noorde in sentraal Brasilië. Sy het nog steeds na Novo Tempo gekyk, en sy het besluit om te soek na ‘n Adventistekerk in haar nuwe stad. Daar was egter geen Adventistekerk in die stad nie.

Simone het haar gebede verander. Eerder as om te bid vir ‘n stabiele werk, het sy besluit om God te vra om ‘n Adventistekerk in haar stad te open.

“Liewe God,” het sy gebid, “open asseblief ‘n Adventistekerk hier.”

‘n Kort tydjie later het Simone ‘n kontrak ontvang om as ‘n verpleegster in ‘n ander stad te werk. Sy en haar dogters het hierdie keer nie nodig gehad om baie ver te verhuis nie. Die stad, Uruíta, was geleë slegs 25 minute weg per motor. Simone het gehoop om ‘n Adventistekerk in haar nuwe stad te vind, maar weer was daar nie een nie. Sy het dus aangehou om vir God te vra om ‘n Adventistekerk in haar stad te open.

“Liewe God,” het sy gebid, “open asseblief ‘n Adventistekerk hier.”

Eendag terwyl sy huistoe gereis het van die werk by die hospitaal, het sy deur die stadsentrum gery en ‘n teken buite ‘n gebou gesien wat gelees het, “Novo Tempo.” In Brasilië het baie Adventistekerke tekens wat lees “Novo Tempo.”

Simone kon haar oë nie glo nie! ‘n Splinternuwe Adventistekerk was sopas geopen in haar stad. Sy was so gevul met vreugde dat sy gevoel het asof haar hart byna nie in haar borskas gepas het nie. God het haar gebede beantwoord!

Simone het reguit in die kerk ingestap, wat ‘n kort tydjie vroeë ingewy was, en vreugdevol haarself aan die twee predikante, Luis en Israel, voorgestel. “Ek bid al vir ‘n Adventistekerk vir ‘n lang tyd!” het sy uitgeroep.

Die predikante was bly om haar te ontmoet, en hulle was bly om te hoor dat sy van die Adventistekerk gehoor het deur Novo Tempo.

Vandag is Simone besig om Bybelstudies te voltooi en voor te berei om haar lewe aan Jesus te gee deur die doop. Sy is egter alreeds ‘n skynende getuie. Wanneer sy ookal die geleentheid het, nooi sy iemand om die kerk wat God in antwoord op haar gebede geopen het, te besoek.

“God het my droom vervul om ‘n Adventistekerk in my stad te hê,” sê sy. “Nou is my verlange dat God ons sal verlig en onderhou sodat Sy werk hier sal groei en baie lewens sal bereik deur Sy liefde.”

Dankie dat u ‘n milde Dertiende Sabbat Offergwe beplan op 24 September wat sal help om vier nuwe kerke in Brasilië te stig sodat meer mense, soos Simone, in staat sal wees om ‘n Adventistekerk in hulle stad te vind.

Duer Andrew McChesney

**Storiewenke**

Spreek Uruíta uit as: oo-roo-ITA.

Spreek Jaqueliny uit as: ZHAK-uh-leen-ee.

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer die volgende komponente van die Sewendedag-Adventistekerk se “Ek Sal Gaan” strategiese plan: Sending Doelstelling No. 1, “Om die konsep van wêreldwye sending en opoffering vir sending te laat herleef as ‘n manier van lewe wat nie slegs predikante betrek nie, maar elke kerklidmaat, jonk en oud, in die vreugde om vir Christus te getuig en dissipels te maak”; Die projek om vier kerke in Brasilië te stig, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Sabbat Ultimatum**

**Diogo**

**Brasilië**

**Augustus 13**

Diogo was brandarm, en sy werkgewer het hom ‘n ultimatum gestel: Werk op Sabbat of word afbetaal. Wat kon hy doen?

Maande vroeër, toe Diogo getroud is, was hy so arm dat hy nie ‘n huis in sy tuisland van Brasilië kon huur nie. Hy en sy bruid het toe by ‘n tante ingetrek wat nie enige huur gevra het nie. Op daardie tyd het Diogo as ‘n vakleerling gewerk.

Toe het hy uitgevind dat sy vrou, Nayara, swanger was, en hy het begin uitkyk vir ‘n werk wat beter betaal. Sy werklike droom was om sy eie besigheid te besit.

Diogo het met God oor sy droom gepraat. “Liewe God,” het hy gebid, “help my asseblief om ‘n werk te vind waar ek genoeg geld kan verdien om my droom om my eie maatskappy te hê, kan vervul.”

Dit was nie maklik om werk te kry nie as gevolg van sy Sabbatoortuigings. Dit het gelyk asof niemand ‘n Sewendedag-Adventis wou huur wat gevra het vir tyd af om God te aanbid vanaf sononder Vrydag tot sononder Saterdag nie.

Diogo het egter nie opgegee nie en het aangehou bid.

Eendag het hy ‘n oproep ontvang van ‘n vulstasie eienaar wat gesoek het na ‘n sekuriteitswag om te huur. Hy het vir die eienaar gesê dat hy ‘n Sewendedag-Adventis was en nie op Saterdae kon werk nie. Deur die genade van God het die eienaar hom Sabbatte afgegee, en Diogo het ‘n werk gehad.

Die vulstasie was geleë ‘n hele entjie van Diogo se huis. Hy het met ‘n motorfiets werktoe gery, en hy het elke aand gewerk, behalwe op Sabbatte. Dit was ‘n gevaarlike rit en ‘n gevaarlike werk. Hy het egter die werk regtig nodig gehad.

Eendag, het die vulstasie eienaar vir Diogo gesê dat hy hom nie langer Sabbatte kan afgee nie. Hy het hom die ultimatum gegee: Werk op Sabbat, of word afbetaal. Wat kon Diogo doen? Diogo het vir hom gesê dat nie langer by die vulstasie kon werk nie.

Op daardie tyd, het Diogo se kerk ‘n Kaleb Sendingprojek georganiseer. Die Kaleb Sending-projek is ‘n Suid-Amerikaanse Divisie inisiatief wat kerklidmate aanmoedig om deel te neem in gemeenskapsuitreiking deur huisbesoeke, Bybelstudies, en ander aktiwiteit. Diogo het gemeenskapsdiens altyd geniet, en hy het gedink, “As ek nie ‘n werk het nie, kan ek tyd hê om ‘n vrywilliger te word!” Toe het hy egter onthou dat om as ‘n vrywilliger te werk, ekstra onkostes by sy beperkte begroting sou byvoeg. Verder, het hy ‘n babadogtertjie gehad en het nog steeds gedroom om sy eie besigheid te begin.

Na baie gebed het Diogo besluit om as vrywilliger by die Kaleb Sendingprojek aan te sluit. Hy wou getrou wees aan God en Sy oproep tot sending beantwoord.

Toe die Kaleb Sendingprojek geëindig het, het Diogo gevind dat hy ‘n ekstra 700 Brasiliaanse reale (V.S.A. $135) in sy sak oorgehad het ten spye van die ekstra uitgawes. Met hierdie geld het hy sy eie besigheid begin.

God was getrou teenoor hom. Vir die afgelope vier jaar het Diogo ‘n suksesvolle bakery besit. As ‘n lidmaat het hy ook gehelp om ‘n Adventistekerk in Brasilië te lei. Die kerk organiseer elke jaar ‘n Kaleb Sendingprojek en baie jongmense is as gevolg daarvan gedoop. Diogo sê, “Ek het geleer dat wanener ons getrou aan God is, Hy vir ons sorg.”

Deel van hierdie kwartaal se Dertiende Sabbat Offergawe sal help om vier nuwe kerk in Brasilië te stig. Dankie dat u ‘n milde offergawe beplan op 24 September.

Deur Andrew McChesney

**Storiewenke**

Weet dat die foto Diogo saam met sy gesin uitbeeld.

Lees meer oor die Kaleb Sendingprojek in die *Encyclopedia of Seventh-day Adventists* by: bit.ly/Caleb-Project.

Laai foto’s af op Facebook: bit.ly/fb-mq.

Laai Sendingnuus en Vinnige feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer Sending Doelstelling No. 1 van die Sewendedag-Adventistekerk se “Ek Sal Gaan” strategiese plan, “Om die konsep van wêreldwye sending en opoffering vir sending te laat herleef as ‘n manier van lewe wat nie slegs predikante nie, maar elke kerklidmaat, oud en jonk, betrek in die vreugde om vir Christus te getuig en dissipels te maak.” Die projek om vier kerke in Brasilië te stig, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Kerk Onder ‘n Mangoboom**

**Karla**

**Brasilië**

**20 Augustus**

Die kerk se predikant het ‘n oproep gemaak wat Karla nie kon weerstaan nie.

“Vriende,” het hy gesê, “vir twee jaar het ek gesoek na iemand wat sal help om ‘n kerk in die landelike gebied buite ons stad te stig. Ek weet dit is ver van die stad. Ek weet dit is moeilik om daarheen te reis. Ek weet dat die area ‘n gebrek het aan die aantreklikhede van die stad. Indien ons egter nie wil uitreik na ons landelike broeders en susters daar nie, wie sal?”

Karla, ‘n tandarts, het onlangs saam met haar man na noordwes Brasilië verhuis, en sy het gebid dat God haar tot Sy eer sou gebruik. Die predikant se oproep het in haar gedagtes vasgesteek. Sy wou help om ‘n landelike kerk te plant.Sy het besluit om ‘n houtkassie in die kerk te plaas waarin mense donasies vir die projek kon plaas.

‘n Jaar het verbygegaan, en Karla het besluit om te soek na ‘n erf vir die nuwe kerk. Die landelike erwe was egter almal baie duur. Toe het sy ‘n aantreklike stuk grond ontdek op ‘n dorp se hoofstraat, en sy het gehoor dat dit vir ‘n baie lae prys aangebied word. Sy het die eienaar van die grond gevind, en hy het aangebied om dit vir slegs 35,000 Brasiliaanse reale ($6,650) te verkoop. Sy het nie die geld gehad nie, maar sy het dit gewaag om ‘n teenaanbod in te sit.

“As ek vir u ‘n afbetaling gee van 5,000 reale [$950], sal u toelaat dat ons die res in maandelikse paaiemente afbetaal?” het sy gevra. “Hoeveel maandelikse paaiemente sal u maak?” het hy gevra. “Ons kan u slegs 500 reale [$95] per maand betaal,” het sy gesê. “Sestig paaiemente?” het hy uitgeroep. “Jy wil die grond oor vyf jaar afbetaal? Ek sal in daardie tyd bankrot word!”

“Maar dit is vir ‘n goeie saak,” het sy volgehou. “Dit is om ‘n kerk te bou. U sal gehelp het om ‘n huis vir God te bou. Het u al ooit ‘n huis vir God gebou?” Hy het erken dat hy nie het nie.

“Wel, hier is u geleenheid,” het sy gesê.

Hy het ingestem om die grond te verkoop. Karla moes egter nog steeds 5,000 reale vind vir die afbetaling. Sy het kerklidmate vir hulp gevra en kon 2,700 reale ($515) kollekteer teen die tyd dat sy die eerste paaiement moes maak. Sy het egter nog steeds 2,300 reale nodig gehad. Toe het sy die houtkassie onthou wat sy in die kerk geplaas het vir donasies. Sy het dit oopgemaak en presies 2,300 reale daarin gevind. Sy het die eerste betaling gemaak.

Daarna het Karla elke maand ‘n betaling gemaak totdat sy nie meer geweet het hoeveel paaiemente sy betaal het nie. ‘n Jaar het verbygegaan. Twee jaar. In die derde jaar het sy besluit om ‘n uitdagende gebed tot God te bid.

“Liewe God, sal U ons nie asseblief help om die skuld hierdie jaar af te betaal nie, sodat ons twee jaar vroeër kan begin om op die grond te aanbid?” het sy gebid.

Sy het niemand van haar gebed vertel nie, maar God het gehoor. In plaas daarvan om elke maand ‘n betaling te maak, het sy begin om drie, vier of vyf te maak. Elke maand het sy die grondeienaar se vrou, wie in beher van die skuld was, gevra, “Hoeveel betalings is nog oor?” Volgens haar berekeninge sou die skuld teen September van daardie jaar afbetaal wees.

September het uiteindelik aangebreek en die predikant het ‘n video gemaak van Karla wat die laaste paaiement oorhandig. Die titelakte vir die grond sou spoedig afgelewer word. Karla het huistoe gegaan met onbeskryflike vreugde. By die huis het sy egter ongemaklik gevoel. Dit het gevoel of haar gewete vra, “Karla, hoeveel betalings het jy in werklikheid gemaak?” Met huiwering het sy die kwitansies getel. Sy het slegs 48 betalings gemaak. Sy het so teleurgesteld gevoel. ‘n Jaar van skuld het oorgebly om betaal te word. Met groot hartseer het sy die fout aan die grondeienaar gerapporteer.

Die volgende Sabbat het die Sabbatskoolleier die klas ‘n uitdaging gegee. “Ek gaan stukkies papier uithandig,” het hy gesê. “Skryf neer iets wat onmoontlik lyk wat u sou wou bereik voor die einde van die jaar.” Karla het geskryf, “Betaal die grond vir die kerk af.” Die doel het onmoontlik gelyk.

In Oktober het sy dit egter reggekry om vyf paaiemente te betaal. In November het sy vier gemaak en in Desember het sy die laaste drie gemaak. Kerklidmate het die voltooing van die grondaankoop op 19 Desember gevier.

Vandag woon 20 kerklidmate elke Sabbat aanbiddingsdienste by, by wat hulle hulle “Kerk Onder die Mangoboom” noem. Hulle kom byeen onder die skaduwee van ‘n mangoboom terwyl die kerkgebou daar naby onder konstruksie is. Karla sê, “Ons is lief vir onse God, wat alles kan doen, met ons hele harte.”

Deel van hierdie kwartaal se Dertiende Sabbat Offergawe sal help om nog vier nuwe kerke in Brasilië te stig. Dankie dat u ‘n milde offergawe beplan op 24 September.

Deur Andrew McChesney

**Storiewenke**

Weet dat die foto Karla en andere wat onder ‘n mangoboom aanbid, uitbeeld.

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer Sending Doelstelling No. 1 van die Sewendedag-Adventistekerk se “Ek Sal Gaan” strategiese plan, “Om die konsep van wêreldwye sending en opoffering vir sending te laat herleef as ‘n manier van lewe wat nie slegs predikante nie, maar elke kerklidmaat, jonk en oud, betrek in die vreugde om vir Christus te getuig en dissipels te maak.” Die projek om vier kerke in Brasilië te stig, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Van Kritikus tot Dissipel**

**Breno**

**Brasilië**

**27 Augustus**

Breno was gebore in ‘n gesin wat ‘n mengsel van Christelikheid en die okkult beoefen het in Salvador, Brasilië. Hy het opgeëindig om in ‘n Adventisteskool te studeer. By die skool het hy ‘n onderwyser gehad wat sy belangstelling om die Bybel te lees, geprikkel het.

Breno het egter grootgeword as ‘n rebelse tiener. Terwyl hy deelgeneem het in partytjies en alkohol gedrink het weg van die kampus, het die skool se reëls hom begin irriteer. Dit het gelyk asof die skool alles verbied. Die meisies kon nie oorbelle dra nie. Die meisies kon nie kort rompies dra nie. Die meisies kon nie naelpolitoer dra nie. Nog erger, die seuns kon nie langs die meisies sit in die skoolkapel nie. Die skool se reëls vir Christelike gedrag het nie vir hom sin gemaak nie, en hy het alle gesag bevraagteken.

Toe Breno gegradueer het, het hy opgehou om kerktoe te gaan en die Bybel te lees. Hy het ‘n betroubare kritikus van Christelikheid geword. Hy het by sy vriende gespog, “Ek sal na enige plek in die wêreld gaan, behalwe kerktoe.”

Hy het God openlik bevraagteken oor gedeeltes van die Bybel wat hy nie verstaan het nie. Hy het die kerk sleggemaak. Hy het selfs sy Adventiste meisie weggedryf.

Vyf jaar nadat hy uit die hoërskool gegradueer het, het hy ‘n onverwagte uitnodiging van ‘n hoërskool vriend, Victor, ontvang om sy doop by te woon. Die dag van die doop was ‘n mylpaal vir beide Victor en Breno.

Na sy doop het Victor vir Breno aan die Adventiste predikant voorgestel. Die predikant het onmiddellik vir beide Breno en Victor gebid. Na die gebed het die predikant vir Breno ‘n drukkie gegee en hom uitgenooi om kerktoe te kom vir aanbiddingsdienste.

Breno het die doopdiens in ‘n nadenkende stemming verlaat. Die predikant se gebed en warm verwelkoming het sy hart aangeraak. Hy wou teruggaan kerktoe.

Breno het teruggekeer na die kerk vir Sabbat aanbiddingsdienste, en daar het hy God vir die eerste keer ontmoet. Ek het die God van liefde ontmoet. Deur die predikant se preke het hy meer en meer van Christus, Sy evangelie, en Sy genade geleer. Breno se oë was geopen en jare van negatiewe gedagtes het verdwyn. Hy het welkom en geliefd gevoel deur die ander kerklidmate, selfs al het hulle hom nie geken nie. Hulle het die liefde van God waarvan hy in die Sabbat preke gehoor het, gereflekteer.

Kort nadat Breno teruggekeer het kerktoe, het hy begin om Bybelstudies saam met die predikant te doen. Toe, gedurende die COVID-19 pandemie, op ‘n baie spesiale Sabbat, is hy gedoop.

Nou verstaan Breno dat sy vriend se uitnodiging na die doopdiens sy lewe vir altyd verander het.

“Christus het my lewe heeltemal verander,” sê hy. “In ‘n kort tydtjie het ek verander van ‘n kritikus na ‘n dissipel, nie deur my eie verdienste nie, maar omdat God se wil goed, volmaak, en aangenaam is.”

Deel van hierdie kwartaal se Dertiende Sabbat Offergawe sal help om vier nuwe kerke in Brasilië te stig waar ander jongmense, soos Breno, kan leer van die liefdevolle Jesus van die Bybel. Dankie dat u ‘n milde offergawe beplan op 24 September.

Deur Andrew McChesney

**Storiewenke**

Weet dat Adventiste skoolreëls wat in hierdie sendingverhaal genoem word, die Sewendedag-Adventistekerk se Fundamentele Geloofsoortuiging No. 22 oor “Christelike Gedrag” reflekteer, wat gedeeltelik soos volg lees, “Ons is geroepe om ‘n godvresende volk te wees wat ooreenkomstig die hemelse beginsels dink,voel en handel in alle aspekte van persoonlike en sosiale lewe. Om die Gees in staat te stel om die karakter van ons Here in ons te kweek, moet ons alleen deelneem aan die dinge wat Christelike reinheid, gesondheid en vreugde in ons lewens sal wek. Dit beteken dat ons vermaak en ontspanning aan die hoogste norme van Chrsitelike smaak en skoonheid moet voldoen. Terwyl kulturele verskille erken moet word, moet ons kleredrag eenvoudig, beskeie en netjies wees, wat gepas is vir diegene wie se ware skoonheid nie in uiterlike versiering bestaan nie, maar in die onverderflike sieraad van ‘n sagmoedige en rustige gees.” Lees meer: bit.ly/SDA-FB22.

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer Geestelike Groei Doelstelling No. 5 van die Sewendedag-Adventistekerk se “Ek Sal Gaan” strategiese plan, “Om individue en gesinne dissipels te maak tot gees-gevulde lewens.” Die Dertiende Sabbat projek om vier kerke in Brasilië te stig, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en die herstel van God se beeld in die mens.” Vir meer inligting, gaan na die webtuiste: IWillGo2020.org.

**Swemklere in die Kerk**

**Regina**

**Brasilië**

**3 September**

Die kantoorwerkers het daarvan gehou om Álvaro te spot.

“Waarom gaan jy nie Vrydae na werk saam met ons om iets te gaan drink nie?” het een gesê.

“Waar was jy verlede Saterdag?” het ‘n ander gesê. “Jy kom nooit op Saterdae na ons partytjies nie.” Álvaro het altyd geduldig geglimlag. Hy het vriendelik en minsaam met sy medewerkers gepraat. Regina se aandag was aangetrokke tot sy gedrag. Sy het uitgevind dat hy ‘n Sewendedag-Adventis was.

Die grappe en spot het vir ‘n paar jaar aangehou by die Brasiliaanse regeringskantoor waar Regina en Álvaro gewerk het in die stad van Salvador. Álvaro het egter nooit kwaad geword nie.

Eendag het ‘n medewerker, Gilberto, Regina uitgenooi om saam met hom te gaan na die plek waar Álvaro elke Sabbat aanbid het.

“Ek het gehoor dat dit ‘n ongewone plek is, nie ‘n kerk nie,” het Gilberto gesê. “Ons kan daar meer van die Bybel leer.”

Regina wou meer van die Bybel weet, daarom het sy op Saterdag saam met Gilberto gegaan. Sy het haar swemklere aangehad onder ligte klere omdat sy beplan het om daarna strand toe te gaan.

Gilberto het haar na ‘n gewone huis geneem in ‘n woonbuurt. Onmiddellik het Regina ongemaklik gevoel. Die huis het nie soos ‘n kerk gelyk nie,en daar was geen teken aan die buitekant met die naam van ‘n godsdienstige organisasie nie. Die plek was bekend as “Deel Jesus.”

Mense het Regina met glimlagte en drukkies gegroet. Sy het Álvaro in die groep van meestal studente en onderwysers gesien.

Die predikant en sy vrou het ‘n Bybelstudie aangebied en daarna vrae beantwoord. Daar was baie vrae en Regina het gevind dat sy glimlag terwyl sy gelusiter het. Sy het gehou van die opregte belangstelling wat die mense in die groep gehad het in die Bybel.

Na die Bybelstudie het die predikant opgestaan om te preek. Gilberto het huistoe gegaan en Regina het strand toe gegaan. Hierdie roetine het vir ‘n aantal Saterdae aangegaan. Gilberto en Regina het die Bybelstudie bygewoon en dan daarna het hy huistoe gegaan en sy het strand toe gegaan.

Een Saterdag het een van hulle nuwe vriende hulle uitgenooi om vir die preek te bly.

“Ek gaan preek en dit sal my baie bly maak indien julle sal bly,” het hy gesê.

Regina en Gilberto was te verleë om te weier, en het dus gebly. Hulle het probeer om buite sig te bly omdat hulle nie aangetrek was vir kerk nie. Hulle het egter baie van die preek gehou en van daardie dag af het hulle elke Saterdag vir die preek gebly.

‘n Jaar het verbygegaan, en Gilberto het sy hart aan Jesus gegee deur doop. Regina het egter aangehou om teenstand te bied. Wat sou haar familie en vriende sê? Sy het onthou hoe die mense Álvaro by die werk behandel het. Sy was in ‘n ander genootskap grootgemaak en dit het gelyk asof die Sewendedag-Adventistekerk in vergelyking daarmee so nie-tradisioneel was.

Vier jaar het verbygegaan, en Regina het gehoor dat die predikant na ‘n ander plek verplaas gaan word. Sy het hom onmiddellik geskakel. Sy het geen rede gesien om langer uit te stel nie, sy wou ‘n openbare standpunt vir Jesus inneem deur die doop.

Baie familielede en vriende het nie Regina se besluit aanvaar nie, maar sy is gladnie jammer nie. Sy het ‘n aktiewe lid geword, insluitende in die uitreiking aan die behoeftiges. Met tyd was sy uitgenooi om by die kerkraad aan te sluit.

Regina dank God elke dag vir die liefdevolle manier wat Jesus aan haar gebied was. Sy sê dat as gevolg daarvan, sy vandag deel is van God se Adventiste familie.

“Wanneer ek ookal die geleentheid het, deel ek my liefde vir Jesus by die werk en oral waar ek gaan,” sê sy. “Ons is die instrumente wat God gebruik om mense na Sy groot liefde toe aan te trek.”

Dankie vir u Dertiende Sabbat Offergawe drie jaar gelede wat die “Deel Jesus” kerk gehelp het om ‘n huis te koop vir sy byeenkomste. Dankie vir u Dertiende Sabbat Offergawe op 24 September wat sal help om vier nuwe kerk in Brasilië te open.

Deur Andrew McChesney

**Storiewenke**

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer Sending Doelstelling No. 1 van die Sewendedag-Adventistekerk se “Ek Sal Gaan” strategiese plan, “Om die konsep van wêreldwye sending en opoffering vir sending te laat herleef as ‘n manier van lewe wat nie slegs predikante nie, maar elke lidmaat, jonk en oud, betrek in die vreugde om vir Christus te getuig en dissipels te maak.” Die “Deel Jesus” kerk en hierdie kwartaal se Dertiende Sabbat projek om vier kerke in Brasilië te stig, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Soekend na Waarheid**

**Liu en Cris**

**Brasilië**

**10 September**

Naiara het al vir ‘n lang tyd gewens dat haar broer saam met haar by die Sewendedag-Adventistekerk in Brodowski, Brasilië moet aanbid. Sy het ‘n geleentheid gesien toe hy en sy vrou hulle eie kerk verlaat het oor leerstellingverskille. Haar broer, Liu, en sy vrou, Cris, het begin soek na ‘n kerk wat slegs die leringe van die Bybel gevolg het.

Naiara het vir Liu en Cris Adventiste boeke gegee. Sy het aangebied om ook vir hulle Bybelstudies te gee. Dit het egter gelyk asof Liu nie belanggestel het nie. Hy het dit vreemd gevind dat Adventiste gekies het om sekere voedsel te vermy. Hy het nie verstaan waarom Adventiste op Saterdag in plaas van Sondag aanbid nie. Sy vrou, Cris, was egter nuuskierig om meer oor die boek Openbaring te weet. Haar kerk het nooit van daardie boek gepraat nie. Sy wou egter nie die Bybelstudies neem sonder haar man nie.

Nie ontmoedig nie, het Naiara vir Cris vertel van die Bybelstudieklasse wat gedurende Sabbatskool by haar kerk ontmoet het.

“Dit is so lekker om in groepe bymekaar te kom voor die erediens om die Bybel te bestudeer,” het Naiara gesê.

Cris het gehou van die idee om die Bybel elke week by die kerk te bestudeer. Sy het haarself voorgeneem om deel te neem in een van daardie klasse. Selfs al het sy nog nooit vantevore ‘n voet in die Sabbatskool gesit nie, was ‘n liefde vir Sabbatskool in haar hart gebore.

Naiara het Christelike liedere vir Cris en Liu gestuur om na te luister op hulle selfone, en sy het vir hulle ‘n DVD van Adventiste preke gegee van Novo Tempo televisie, die Portugese-taal affiliaat van Hope Kanaal Internasionaal. Cris wou nie konflik in die huis veroorsaak nie, en het dus na die preke gekyk terwyl haar man by die werk was.

Toe het Liu ‘n ernstige kopbesering opgedoen. Hy het van ‘n trok afgeval by die werk en was hospitaal toe geneem. Terwyl hy ‘n operasie ondergaan het, het Naiara Cris in die wagkamer getroos.

“Die predikant en ander by die kerk bid vir Liu,” het Naiara gesê.

Die spesialis het verklaar dat die operasie ‘n sukses was. Hy het gesê dat die kopbesering ernstig was, maar dat Liu ten volle sou herstel.

Die volgende dag toe Cris toegelaat was om haar man in die hospitaal te besoek, het hy gesê dat ‘n Adventiste predikant alreeds by hom was om vir hom te bid.

Naiara het weer Bybelstudies aangebied, en Cris het aanvaar op voorwaarde dat haar man nie moes weet nie. Sy wou konflik vermy.‘n Datum was vasgestel vir die eerste Bybelstudie, en Cris en Naiara het ingestem om te ontmoet terwyl Liu by die werk was.

Cris het egter gevoel dat dit nie reg was om ‘n geheim van Liu te weerhou nie. Sy het vir hom van die Bybelstudie vertel. Op die dag van die Bybelstudie het Liu nie soos gewoonlik werk toe gegaan nie. In plaas daarvan het hy by die huis gebly om deel te neem aan die Bybelstudie saam met die twee vroue.

Oor die volgende paar maande het Liu en Cris al 28 Bybellesse saam met Naiara gestudeer. Terwyl hulle meer van die Bybel geleer het, het hulle vooroordele teenoor die Adventistekerk verkrummel. Hulle het gesien dat die kerk daarna streef om slegs die leringe van die Bybel te volg.

Cris was gedoop saam met ‘n seun, Ezekiel. ‘n Jaar later was Liu en hulle dogter, Tamiris, gedoop. Vandag is Liu en Cris Sabbatskoolleiers in die Adventistekerk in Brodowski. Die leuse van die Sabbatskooldepartement reflekteer hulle eie lewens: “Ek en my gesin dien

God met vreugde.”

Deel van hierdie kwartaal se Dertiende Sabbat Offergawe sal help om ‘n nuwe kerk in Brodowski, Brasilië te open, sodat meer gesinne God met vreugde kan dien. Dankie dat u ‘n milde offergawe beplan op 24 September.

Deur Andrew McChesney

**Storiewenke**

Weet dat die foto Liu en Cris met hulle drie kinders uitbeeld.

Spreek Naiara uit as: nai-YAAR-ah.

Spreek Liu dieselfde uit as die Engelse naam Leo.

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer die volgende komponente van die Sewendedag-Adventistekerk se “Ek Sal Gaan” strategiese plan: Sending Doelstelling No. 1, “Om die konsep van wêreldwye sending en opoffering vir sending te laat herleef as ‘n manier van lewe wat nie slegs predikante nie, maar elke kerklidmaat, jonk en oud, betrek in die vreugde om vir Christus te getuig en dissipels te maak”; en Geestelike Groei Doelstelling No. 5, “Om individue en gesinne dissipels te maak tot gees-gevulde lewens.” Die Dertiende Sabbat projek om ‘n nuwe kerk in Brodowski te stig, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jeeus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Maak Staat op God Alleen**

**Marcelo**

**Brasilië**

**17 September**

Alles het volmaak en onder beheer gelyk nadat Marcelo sy hart aan Jesus gegee het in Brasilië. Toe het ‘n nuwe bestuurspan egter beheer geneem van die tekstielmaatskappy waar hy gewerk het en hulle veranderinge het sy werk in gevaar gestel.

Die nuwe bestuurders het die aantal ure wat die werknemers gedurende die week gewerk het verminder en om daarvoor te vergoed, het hulle ‘n ekstra werksdag op Saterdae ingestel.

Marcelo het geen voorneme gehad om op Sabbat te werk nie. Hy het die Sabbat elke week getrou gehou sedert hy en sy vrou, Cláudia, drie jaar vroeër by die Sewendedag-Adventistekerk aangesluit het.

Marcelo het probeer om met die bestuur te praat, maar sonder sukses. Alle werknemers was gevra om ‘n kontrak te onderteken om saam te stem met die nuwe werksure. Marcelo was die enigste persoon wat geweier het.

Vrees het Marcelo oorweldig terwyl hy oor ‘n onsekere toekoms nagedink het. Sou hy afbetaal word? Wat sou volgende gebeur?

Hy het toe egter besluit om alles aan God oor te gee. Hy sou toelaat dat God die stryd vir hom stry. Vrede het sy hart gevul terwyl hy sy besluit gemaak het. Hy het versekerd gevoel dat God hom nie in die steek sou laat nie.

Die vlamme van beproewing het warmer geword soos wat die maatskappy die nuwe werksroetine geïmplementeer het. Gedurende die eerste week het Marcelo dieselfde werkskedule as die ander gevolg. Op Sabbat het hy egter kerk toegegaan, terwyl sy medewerkers hulle eerste Saterdag by die werk deurgebring het.

Toe hy op Maandag na die werk teruggekeer het, het hy tot sy verbasing uitgevind dat hy nog steeds ‘n werk gehad het. Die dae het verbygegaan en hy het gewonder wat volgende sou gebeur. Op betaaldag het hy uitgevind dat sy salaris verminder was.

Marcelo het nie geweet hoe hy en sy vrou sou oorleef nie. Om dinge te kompliseer, het sy vrou onlangs swanger geraak.

Die maatskappy was nie langer ‘n lekker plek om te werk nie. Medewerkers het Marcelo gespot. “Jy is mal,” het een gesê. “Jy is lui,” het ‘n ander gesê. Marcelo sal nooit die dag vergeet nie, wat ‘n medewerker gesê het, “Ek wil sien wat jou God vir jou sal doen”.

Marcelo het sy besluit om alles in God se hande te plaas, hernu. Maand na maand het hy en sy vrou op geloof en noodbystand van kerklidmate en familie oorleef. Terwyl die krisis voortgeduur het, het hy by sy besluit gebly. Hy sou getrou bly aan God, ongeag die prys.

Na ‘n rukkie het Marcelo se medewerkers opgehou om hom te spot toe hulle sy getrouheid aan God gesien het en sy ywer by die werk. Hulle het selfs begin om hom te onderseun. Eendag het hulle ‘n petisie geteken aan die bestuurders wat gevra het dat Marcelo Saterdae kon afkry met sy volle salaris. Die petisie het onbeantwoord gebly.

Twee jaar het verbygegaan, maar God het Marcelo en sy gesin nie in die steek gelaat nie. Marcelo het die woorde van die psalmis gesien vervul word, “Ek was jonk, ook het ek oud geword, maar nooit het ek die regverdige verlate gesien, of dat sy nageslag brood soek nie” (Psalm 37:25).

God het Marcelo geëer omdat hy Hom geëer het. Eendag het Marcelo ‘n onverwagte brief van die bestuurders gekry. Hulle het erken dat hulle hom onregverdig behandel het en het beloof om sy salaris te herstel en respekteer sy reg om op Sabbat te aanbid. Marcelo en sy vrou was in ekstase! God het hulle gebede beantwoord!

Marcelo het vir nog 14 jaar vir die maatskappy gewerk. Hy sê, “Ek kan bevestig dat dit die moeite werd is om God te dien. Ek glo dat deur God se genade ek in staat was om ‘n merk op die maatskappy te maak. Baie medewerkers het van God en Sy getrouheid geleer deur my ervaring. Hulle het gesien wat my God in staat is om te doen.”

Deel van hierdie kwartaal se Dertiende Sabbat Offergawe sal help om ‘n nuwe kerk in Marcelo se tuisdorp van Maua, Brasilië te open. Dankie dat u ‘n milde offergawe beplan.

Deur Andrew McChesney

**Storiewenke**

Weet dat die foto Marcelo saam met sy vrou, Cláudia, en veertienjarige dogter, uitbeeld.

Laai foto’s af op Facebook: bit.ly/fb-mq.

Laai Sendingnuus en Vinnige feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer Geestelike Groei Doelstelling No. 5 van die Sewendedag-Adventistekerk se “Ek Sal Gaan” strategiese plan, “Om individue en gesinne dissipels te maak tot gees-gevulde lewens.” Die projek om ‘n nuwe kerk in Maua, Brasilië te vestig, illustreer Sending Doelstelling No. 4, “Om Sewendedag-Adventiste inrigtings te versterk in die hand-hawing van vryheid, holistiese gesondheid, en hoop deur Jesus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Dertiende Sabbat: Om die Here van die Sabbat te Eer**

**Felipe**

**Brasilië**

**24 September**

Dit het alles in graad vyf begin. Vir die eerste keer was daar van Felipe verwag om ‘n godsdienstige klas by sy privaat skool in Brasilië by te woon. Sy ouers het aan die skoolhoof verduidelik dat hulle gesin Sewendedag-Adventiste was en het gevra dat Felipe verskoon moes word. Die skoolhoof het groter toekomstige probleme vir Felipe sien wag. “Hoe sal hy slaag sonder om op Saterdae klasse by te woon?” het die skoolhoof gevra. “In die hoërskool is baie klasse geskeduleer op Saterdae. En is elke dag nie God s’n nie?”

Hy het egter die seun toestemming gegee om die klaskamer te verlaat en sy Bybel en Sabbatskoolles te studeer in ‘n ander klaskamer gedurende die godsdiensklas.

Felipe het ongemaklik gevoel om anders as die ander kinders te wees, maar hy het geen begeerte gehad om toe te gee nie. In sy kindergedagtes het hy gedink, “As God getrou was teenoor Daniël en Josef, sal Hy ook getrou wees teenoor my.”

Felipe se eerste Saterdag klas het die volgende jaar in graad ses begin. Eers was daar slegs twee of drie klasse. Felipe het hulle nie bygewoon nie en het van sy vriende se notas gestudeer. Die skool het Felipe se reg om op Saterdag te aanbid, gerespekteer en hom na die volgende graad bevorder.

Felipe het laerskool klaargemaak, en sy ouers was ingeroep vir nog ‘n praatjie toe hy hoërskool begin het. “Baie klasse en eksamens word op Saterdae gehou,” het die skoolhoof gesê. “Is julle seker dat julle Felipe in hierdie skool wil hou?” Felipe se vader was baie seker. Hy wou hê dat sy seun in die skool moes bly aangesien dit dieselfde skool was wat hy baie jare vantevore bygewoon het.

Felipe het al die klasse op Saterdae nie bygewoon nie. Somtyds was dit moeilik. Die helfte van die klasse oor sommige onderwerpe was op Saterdae, en daar was geen manier wat hy dit op ‘n ander tyd kon neem nie. God het egter Felipe se getrouheid geëer en hy het aangehou om na die volgende graad te vorder.

In die begin het die hoërskoolklasse geduur vanaf 1:30 nm tot 8:40 nm op Maandae en Vrydae, met toevallige klasse in die oggende. Toe het die aantal Saterdag klasse meer geword tot drie klasse op Vrydagaande, sewe op Saterdagoggende, en nog vier op Saterdagmiddae. Felip het nie enige van die klasse op Sabbat bygewoon nie. God het Felipe geseën en hy het van die hoërskool gegradueer.

Toe het die tyd gekom vir Felipe om toelatingseksamens te skryf om geneeskunde aan ‘n staatsuniversiteit te gaan studeer. Sy droom was om ‘n dokter te word. Dit het egter gelyk

asof sy wêreld ineengestort het toe hy nie daarin geslaag het om die lys van suksesvolle universiteitsaansoeke te maak nie.

“Ek was altyd getrou,” het hy gebid. “Waarom seën U my nie?”

Ten spyte daarvan dat hy hartseer gevoel het, het hy die vrede gevoel wat kom deur God wat alles weet, hoor, en sien, te vertrou. Hy het die toelatingseksamen vir die privaat universiteit waar sy vader gewerk het, afgelê. Tot vandag onthou hy die tema van die opstel, “Wetenskap en Godsdiens.” Sy naam het weer nie op die lys van suksesvolle applikante verskyn nie. Felipe het vir ‘n week gebid en nagedink. Toe het die universiteit ‘n tweede lys van suksesvolle applikante vrygestel, en sy naam was heelbo. Sy opstel het toppunte behaal.

Saterdae klasse het ‘n probleem gebly by die universiteit. In Felipe se derde jaar het hy ‘n klas gehad wat vier periodes per week ontmoet het, insluitende twee op Saterdae. Hy het die Saterdagklasse nie bygewoon nie, en die onderwyser het hom gedruip. Felipe se akademiese adviseur kon nie help nie. “Hoe gaan jy ‘n dokter word?” het hy gesê. Hierdie beroep sal baie van jou vereis. Ons kan niks vir jou doen nie.”

God het egter op ‘n ongelooflike wyse voorsien. Toe Felipe vir die volgende semester geregistreer het, het hy uitgevind dat ‘n buitengewone hoë aantal studente dieselfde klas in die vorige semester gedruip het. As gevolg daarvan sou ekstra klasse aangebied word, en dit het nie op Sabbat ontmoet nie. Dit was sy geleentheid om die klas weer te neem by dieselfde onderwyser. Felipe het die klas geslaag.

Gedurende sy tyd by die universiteit het baie onderwysers vrae gevra oor sy afwesigheid van Saterdag klasse, en hulle het groot respek getoon vir hom en godsdiensvryheid wanneer hy die oortuigings oor die sewendedag Sabbat verduidelik het.

Saterdae eksamens het aangehou nadat Felipe klaar was met die universiteit. Die eksamens vir mediese studente, en later, vir ‘n mediese lisensie, was op Saterdae geskeduleer. Felipe was egter in staat om dit op ander tye te neem. Slegs 30 persent van honderde kandidate slaag die mediese lisensie eksamen en wonderbaarlik het Felipe eerste plek in die hele Brasilië behaal.

Vandag is Felipe ‘n professor by die privaat universiteit waar hy voorheen studeer het. Slegs ‘n paar dae gelede het ‘n onderwyser gedurende ‘n fakulteitsvergadering genoem dat ‘n Adventiste student in een van sy klasse gestudeer het.

“Hoe sal sy gradueer as sy my klasse op Saterdae nie bywoon nie?” het hy gevra. In antwoord, het ‘n onderwyser van lank gelede na Felipe gewys. “U het lewende bewys van hoe iemand Saterdag klasse nie kan bywoon nie en nog steeds gradueer hier voor u oë” het hy gesê.

Die Sabbat storie herhaal ditself. Net soos wat God vir Felipe gehelp het toe hy getrou was, sal God elke getroue student help – en sal hulle ervaring in ‘n sendingverhaal tot Sy eer, verander.

Deel van vandag se Dertiende Sabbat Offergawe sal help om vier nuwe kerke in Felipe se tuisland van Brasilië te stig sodat meer mense van die Here van die Sabbat kan leer. Nog vier kerke sal in Bolivië geopen word. Dankie dat u ‘n milde offergwe beplan om te help om die evangelie in die Suid-Amerikaanse Divisie te verkondig.

Deur Andrew McChesney

**Storiewenke**

Vra hoe getroue Sabbatonderhouding as ‘n werktuig vir sending uitreiking gedien het in Felipe se verhaal. Bespreek hoeveel mense van die Sabbat geleer het deur Felipe.

Weet dat Felipe as ‘n endokrinoloog gekwalifseer het en toestande soos suikersiekte, skildkliersiektes, onvrugbaarheid en sommige kankers diagnoseer en behandel.

Laai foto’s af op Facebook: bit.ly/fb-mq.

Laai Sendingnuus en Vinnige Feite af van die Suid-Amerikaanse Divisie: bit.ly/sad-2022.

Hierdie sendingverhaal illustreer Geestelike Groei Doelstelling No. 7 van die Sewendedag-Adventistekerk se “Ek Sal Gaan” strategiese plan, “Om jeug en jong volwassenes te help om God eerste te stel en ‘n bybelse wêreldsiening uit te leef.” Die projek om vier kerke in Brasilië te stig, illustreer Sending Doelstelling No. 4, “Om Sewendedag-Adventiste inrigtings te versterk in die handhawing van vryheid, holistiese gesondheid, en hoop deur Jesus, en om die beeld van God in mense te herstel.” Vir meer inligting, gaan na die webtuiste: IWillGo2020.org.

**Op Dertiende Sabbat**

Herinner almal dat hulle sendingoffergawes gawes is om God se Woord wêreldwyd te versprei en dat eenkwart van die Dertiende Sabbat Offergawe sal help om agt kerke in twee lande in die Suid-Amerikaanse Divisie te open. Die projekte is op bladsy 3 en op die buiteblad.

Die storieverteller hoef nie die verhaal te memoriseer nie, maar hy of sy behoort vertroud genoeg te wees met die materiaal sodat hulle dit nie hoef te lees nie. Alternatiewelik kan volwassenes en kinders die storie uitbeeld.

Voor en na die verhaal, gebruik ‘n kaart om die twee lande in die Suid-Amerikaanse Divisie – Bolivië en Brasilië – te wys wat die Dertiende Sabbat Offergawe sal ontvang om agt nuwe kerke, vier in elke land, te stig.

**Toekomstige Dertiende Sabbat Projekte**

Die Dertiende Sabbat Offergawe volgende kwartaal sal die Suidelike Stille-Oseaan Divisie help om:

* Hope Channel televisie en Hope FM Radio te stig in Papua, Nieu- Guinee.
* King’s Kid Discipleship Reeks op te neem en te produseer, vyf kinder televisiereekse van 13 episodes elk vir uitsaai en digitale platforms wêreldwyd. Reekse is gebaseer op temas en verhale uit *Steps to Christ*, *Life of Jesus-Desire of Ages*, *Christ Object Lessons*, *Patriarchs and Prophets*, *Acts of the Apostles*, en *The Great Controversy*, Suidelike Stille-Osean Divisie.

**Leier se Hulpbronne**

Maak seker om u gratis Mission Spotlight video, af te laai wat verslae uitbeeld van rondom die Suid-Amerikaanse Divisie en verder. Laai af of stroom van die Adventist Mission webtuiste by bit.ly/missionspotlight.

**Aanlyn Inlgting**

Hieronder volg hulpbronne van inligting wat behulpsaam kan wees in die voorbereiding van die sendingsegment van Sabbatskool. Vir meer inligting oor die kulture en geskiedenis van die lande wat in hierdie sendingblad uitgebeeld word, besoek:

**Webtuistes**

Bolivia: government website bit.ly/Bolivia-Pres

 Nations Online bit.ly/NationsOnline-Bolivia

 Britannica bit.ly/Britannica-Bolivia

Brazil: government website bit.ly/Brazil-GOV

 Lonely Planet bit.ly/LP-Brazil

 World Travel Guide bit.ly/WTG-Brazil

Peru: government website bit.ly/Peru-GOV

 Peru Travel bit.ly/Peru-Tourism

 National Geographic bit.ly/NatGeo-Peru

Uruguay: government website bit.ly/Uruguay-GOV

 Lonely Planet bit.ly/LP-Uruguay

 Wikitravel bit.ly/WikiTravel-Uruguay

**Seventh-day Adventist**

South American Division bit.ly/SDA-SAD

Bolivia Union Mission bit.ly/BoliviaUM\_FB

Central Brazil Union Conference bit.ly/SAD-CBUC

East Brazil Union Mission bit.ly/SAD-EBUM

North Brazil Union Mission bit.ly/SAD-NBUM

Northeast Brazil Union Mission bit.ly/SAD-NEBUM

Northwest Brazil Union Mission bit.ly/SAD-NWBUM

South Brazil Union Conference bit.ly/SAD-SBUC

Southeast Brazil Union Conference bit.ly/SAD-SEBUC

West Central Brazil Union Mission bit.ly/SAD-WCBUM

North Peru Union Mission bit.ly/SAD-NPUM

South Peru Union Mission bit.ly/SAD-SPUM

Uruguay Union of Churches Mission bit.ly/SAD-UUCM

‘n Offergawe doel hulpmiddel sal help om die aandag te vestig op wêreldsending en weeklikse bydraes vir sending verhoog. Bepaal ‘n doel vir u klas se weeklikse sendingoffergawe. Vermenigvuldig dit met 14, laat ‘n dubbele doel toe vir die Dertiende Sabbat Offergawe. Herinner u Sabbatskoollede dat hulle gereelde weeklikse sendingoffergawes die sendingwerk van die wêreldkerk sal help en dat eenkwart van die Dertiende Sabbat Offergawe direk sal gaan na die projekte in die Suid-Amerikaanse Divisie. Op die twaalfde Sabbat rapporteer oor sending wat gedurende die kwartaal gegee was. Moedig lede aan om hulle normale sendingoffergawe op Dertiende Sabbat te verdubbel of verdriedubbel. Tel die offergawe en noem die bedrag aan die einde van Sabbatskool.

Bybeltekse is uit die Afrikaanse Bybel, 1933/53 Weergawe.

**Redaksie**

REDAKSIONEEL

Andrew McChesney Redakteur

Wendy Trim Redaksionele Assistent

Emily Harding Uitleg Redakteur

KANTOOR VAN ADVENT SENDING

Gary Krause Direkteur

Rick Kajiura Kommunikasie Direkteur
Jeff Scoggins Programdirekteur

KOMMUNIKASIE PERSONEEL

Andrew McChesney Redakteur, *Mission*

Laurie Falvo Redakteur, *Mission 360*

Kayla Ewert Projekbestuurder

Ricky Oliveras Videoproduseerder

Caleb Haakenson Videoproduseerder

Spesiale dank aan Juninha Barboza (SAD), Herbert Boger (SAD). Bill Quispe (SAD), en Lívia Rosa (SAD).

Webtuiste: AdventistMission.org

*Mission* (ISSN 0190-4108) word geproduseer en kopiereg © 2022 deur die Kantoor van Adventist Sending, Wêreldkonferensie van Sewendedag-Adventiste, 12501 Old Columbia Pike, Silver Spring, MD 20904, V.S.A.

Gedruk in V.S.A.

Derde Kwartaal 2022

Volume 111, Nommer 3

ADVENTIST® and SEVENTH-DAY ADVENTIST® are the registered trademarks of the General Conference of Seventh-day Adventists®.

Toestemming word verleen om material uit hierdie kwartaalblad te herproduseer vir gebruik in plaaslike Sabbatskole en kinderbediening programme. Toestemming om enige gedeelte van hierdie materiaal te herproduseer vir verkoop, publikasie in ‘n ander tydskrif, of ander kommersiële gebruik moet skriftelik goedgekeur word deur die redakteur by die bogenoemde adres.

Vir inskrywingsnavrae, e-pos Rebecca Hilde by rebecca.hilde@pacificpress.com of call 1-800-545-2449 of 1-208-465-2527 Jaarlike inskrywingsfooie per uitgawe: plaaslike, V.S.A. $7.50; internasionaal, V.S.A. $14.50. Noord-Amerikaanse Divisie kerke kan ‘n komplimentêre inskrywing ontvang deur die bogenoemde telefoonnommers of e-pos adres te kontak.

Suid-Amerikaanse Divisie– Vinnige Feite en Sendingnuus

Bolivië

1. Bolivië het 481 kerke en 673 groepe. Met 122,738 lidmate is dit een lidmaat vir elke 95 persone in die land.
2. Bolivië was die laaste van die lande van die Suid-Amerikaanse Divisie waarin Sewendedag-Adventiste hulle werk gevestig het, alhoewel Adventiste leesstof so vroeg as die middel van 1897 versprei was deur Juan S. Pereira, ‘n voormalige kolporteur vir die Presbiteriane wat hom uit hulle diens ontslaan het omdat hy Sewendedag-Adventiste leerstellings gepromoveer het. Pereira was in hegtenis geneem as gevolg van die aanhitsing van ‘n priester omdat hy boeke verkoop het. Op sy versoek was die boeke ondersoek en aangekondig dat dit nie sleg was nie, waarop hy vrygelaat was met die amptelike advies om die land te verlaat. Hy het egter gebly en aangegaan met sy werk vir 18 maande. Op daardie tyd, terwyl in Bolivië, was Pereira gevange geneem en tot die dood veroordeel onder die invloed van die Katolieke geestelikes, maar het die dood vrygespring deur die hulp van ‘n regter, Dr. J. Suarez Mirando, wie later in Adventiste leerstellings belanggestel het.
3. Die eerste sendeling na Bolivië, Eduardo en Flora Thomann, het in Junie 1907 gearriveer.Hulle het mense ontmoet wat in Adventisme belanggestel het deur boeke te lees wat hulle van Juan S. Pereira, ‘n voormalige Presbiteriaanse kolporteur wat ontslaan is omdat hy Adventiste leerstellings gepromoveer het, gekoop het.‘n Week voor die Thomanns na Chili vertrek het in Julie 1909, het Ferdinand en Ana Stahl gearriveer en mediese werk in La Paz begin. Later het die Stahls mediese werk onder die inheemse volkegroepe geopen.
4. Bolivië is ‘n sekulêre staat wie se grondwet vryheid van godsdiens waarborg.
5. Volgens die mees onlangse sensusopname (2001) deur die Nasionale Instituut van Statistieke van Bolivië, is 78 persent van die bevolking Rooms Katoliek, 19 persent is Protestant, ‘n klein aantal Ortodoks, en 3 persent hou vas aan tradisionele geloofsoortuigings of is nie-godsdienstig.
6. Die grondwetlike hoofstad van Bolivië is Sucre, maar die konstitusionele hoofstad en uitvoerende is La Paz.
7. Spaans is die hoof amptelike taal, alhoewel daar ook 36 amptelike inheemse tale is; die mees algemene wat gepraat word, is Aymara, Guarani, en Quechua tale.
8. Bolivië was vernoem na Simón Bolivar (Simón José Antonio de la Santísima Trinidad Bolívar y Ponte Palacios y Blanco), ‘n Venezuelaanse weermag en politieke leier wat gelei het wat nou Venezuela, Bolivië, Colombië, Ecuador, Peru, en Panama is tot onafhanklikheid van die Spaanse Ryk. Die Spaanse regering van Bolivië het in die sestiende eeu begin en tot ‘n einde gekom in 1825, na 16 jaar van oorlog.
9. Die nasionale diere van Bolivië is die llama en die Andes-kondor.
10. Bolivië het die wêreld se grootste soutvlakte (Salar de Uyuni), wat 4,086 vierkante myl (10,582 vierkante kilometer) dek en 11,995 voet (3,656 meter) bo seespieël is. Dit is 100 keer groter as die beroemde “Bonneville Salt Flats” in Utah, in the V.S.A. Dit bevat 50–70 persent van die wêreld se reserwes van die element litium.
11. Bolivië en Peru deel Titicaca Meer, die wêreld se hoogste bevaarbare meer op 12,507 voet (3,810 meter) bo seespieël. Dit het ‘n oppervlakte van 5,157 vierkante myl (8,300 vierkante kilometer).
12. Slegs ongeveer 11 persent van alle paaie in Bolivië is geplavei.
13. Die Aymara is ‘n inheemse volk in Bolivië, Peru, en Chili, en hulle het in die Andes gewoon vir meer as 2,000 jaar. Daar is ongeveer 1 miljoen Aymara in die streek.
14. U kan sê of ‘n Aymara vrou getroud is of enkel deur hoe sy haar bolhoed dra; na die eenkant oorgebuig indien sy ongetroud is, en op die middel van haar kop indien sy getroud is.
15. ‘n Tradisionele Boliviaanse gereg is Sopa de Mani (grondboontjiesop) gemaak van pasta, groente, en gemaalde grondboontjies.
16. Die hoof uitvoerprodukte van Bolivië is natuurlike gasse, mineraalerts, tin, goud, sojabone en sojaprodukte.

Brasilië

1. Brasilië het 9,730 kerke en 8,919 groepe. Met 1,726,488 lidmate, is dit een lidmaat vir elke 123 mense in Brasilië.
2. Die Adventiste boodskap het Brasilië eerste binnegekom deur publikasies wat by die hawe van Itajai, Santa Catarina, in 1879 gearriveer het. ‘n Jong Duitser met die naam Burchard, wat in die moeilikheid was met die wet, het uit Brasilië gevlug as ‘n verstekeling op ‘n Duitse skip. Toe hy ontdek was op die pad na Europa, het hy sy reisgeld afgewerk. Terwyl aan boord het hy Adventiste sendelinge ontmoet en met hulle gepraat, en hulle die adres gegee van sy stiefvader, Carlos Dreefke, wie in Brusque, Santa Catarina, gewoon het. Die sendelinge het besluit om vir Dreefke ‘n klompie Adventiste publikasies te stuur, alhoewel dit byna twee jaar was voordat hy dit ontvang het. Dreefke was eers huiwerig om die snaakse pakkie oop te maak, wat hy nie bestel het nie, maar uiteindelik het hy dit oopgemaak en 10 kopieë van *Stimme der Wahrheit* (Voice of Truth), gedruk in Battle Creek, Michigan, gevind. Dreefke het een kopie gehou en die res vir vriende gegee. As gevolg daarvan het 10 gesinne wat die kopieë ontvang het, begin belangstel in Adventiste leerstellings en het vir meer inligting gevra.
3. In Julie 1900, was die eerste uitgawe van *O Arauto da Verdade* (The Herald of Truth), die eerste Adventiste tydskrif in Portugees, gepubliseer.
4. In 1939 was Adventiste mediese werk gestig in Brasilië, met die oprigting van die Boa Vista Kliniek (Good View Kliniek) onder leierskap van Dr. Antonio Alves de Miranda. In 1942 was die kliniek vervang met die Casa de Saude Liberdade (São Paulo Adventiste Hospitaal), onder die leiding van Dr. Galdino Nunes Vieira, ‘n universiteitonderwyser wat sy werk verlaat het om homself aan mediese sendingwerk te wy.
5. Leo B. Halliwell, ‘n baanbreker in boot mediese sendingwerk, het begin wat gegroei het tot ‘n welbekende bediening in 1931 met die tewaterlating van ‘n boot deur homself gebou en ontwerp, op die Amasone Rivier. Die boot was die eerste in ‘n reeks van vakmanskap genoem Luzeiro (Ligdraer) wat later gebou en gebruik was op takke van die Amasone. Hierdie bote gee nog steeds bystand aan duisende mense. Behalwe vir die verspreiding van klere en voedsel, word mediese hulp gegee vir baie kwessies, die mees algemene malaria, ingewandsparasiete, ondervoeding, velsiektes, algemene en tropies siektes, en die trek van tande.
6. Die Latyns-Amerikaanse Adventiste Teologiese Kweekskool (Seminario Adventista Latinoamericano de Teologia), is geleë in Brasilia, Brasilië.
7. Brasilië is die grootste land in Suid-Amerika en die vyfde-grootste nasie in die wêreld. Dit vorm ‘n enorme driehoek op die oostelike kant van die kontinent met ‘n 4,600-myl (7,400-kilometer) kuslyn langs die Atlantiese Oseaan. Dit het grense met elke Suid-Amerikaanse land behalwe Chili en Ecuador.
8. Die meeste Brasiliane is afkomstig van drie etniese groepe: Amerindians, Europese setlaars (hoofsaaklik van Portugal), en Afrikane.
9. **Brasilië is die tuiste van die wêreld se grootste karnaval in Rio de Janeiro. Elke jaar neem ongeveer 2 miljoen mense die strate van Rio oor en geniet musiek, dans, opgesmukte kostuums en optogte.**
10. Brasilië het die grootste verskeidenheid van diere van enige land in die wêreld. Dit is die tuiste van 600 soogdierspesies, 1,500 visspesies, 1,600 voëlspesies en 100,000 verskillende tipes insekte.
11. Brasilië het baie verskillende grondsoorte en klimate, daarom kan dit ‘n groot verskeidenheid gewasse produseer. Sy landbou uitvoere sluit in suikerriet, melksap, koffie, kakaobone, katoen, sojabone, rys en tropiese vrugte.
12. Brasilië was op die kaart van die wêreld bygevoeg gedurende die Europese ontdekkings in die laat vyftiende eeu, gelei deur Portugal en Spanje. Toe Europese die eerste keer Brasilië bereik het, was die land tuiste vir ongeveer 30 miljoen inheemse mense. Vandag, bly slegs ongeveer 300,000 oor, en woon hoofsaaklik in Brasilië se mees afgeleë plekke.
13. Brasilië is die enigste land in Suid-Amerika wat Portugees praat.
14. Die hoofstad is Brasilia, terwyl die grootste stad São Paulo is. Ander groot stede sluit in Rio de Janeiro, Salvador, en Fortaleza.
15. Die Amasone Rivier vloei deur Brasilië en is die tweede-langste rivier in die wêreld naas die Nyl.
16. Ongeveer 60 persent van die Amasone reënwoud is in Brasilië geleë.
17. Sokker (voetbal) is die gewildste sport in Brasilië. Die nasionale span is onder die wêreld se beste, en het die Wêreldbeker ‘n rekord van vyf keer gewen.
18. Brasilië se hoogste berg is die Pico da Neblina (Mist Peak), op die grens met Venezuela, teen 9,823 voet (2,994 meter) bo seespieël. Aangesien dit die meeste van die tyd omhul is deur ‘n wolk, was dit nie ontdek tot die 1950’s nie, en was eers in 1965 geklim (12 jaar na Everest).
19. Brasilië was die wêreld se grootste uitvoerder van koffie vir meer as 150 jaar. In die 1920’s het dit ongeveer 80 persent van die wêreld se koffie verskaf, vandag is dit ongeveer ‘n derde.
20. São Paulo het sommige van die wêreld se ergste verkeersknope. Volgens die stad se verkeersbestuursagentskap, was ‘n opeenhoping rekord gestel op 15 November 2013, met ‘n total van 192 myl (309 kilometer) van verkeer wat rondom die stad opgehoop het gedurende die aandverkeersdruk.
21. Brasilië het ongeveer 4,000 lughawens, meer as enige ander land behalwe die Verenigde State, wat 13,513 het.
22. Ten minste 70 ongekontakte stamme woon in die Brasiliaanse Amasone.
23. Die standbeeld van Christus die Verlosser in Rio de Janeiro weeg 635 ton (576,062 kg), is 125 voet (38 meter) hoog, insluitende sy voetstuk, en was benoem as een van die “Nuwe Sewe Wonders van die Wêreld.”
24. Die storie gaan dat op 1 Januarie 1502, die eerste amptelike toeris in Brasilië gearriveer het. Die baai waar hulle geland het was genoem Rio de Janeiro (Baai van Januarie).

Peru

1. Peru het 2,580 Adventistekerke en 3,189 groepe. Met ‘n lidmaatskap van 414,344, is dit een Adventis vir elke 79 persone.
2. Sewendedag-Adventise werk in Peru het in 1898 begin met ‘n Chiliaanse sendeling genoem Escobar wie, saam met ses ander, wat hulleself in die stad Lima gevestig het en as selfondersteunde sendelinge gewerk het.
3. Vroeë Adventiste werkers in Peru het ‘n vyandige ontvangs gehad. Een groep van Chileaanse Adventiste wat na Mollendo gegaan het, het op ‘n Vrydag gearriveer en die volgende dag begin om sendingwerk te doen. Hulle was onmiddellik aangeval deur ‘n bende, deur die polisie gearresteer, en binne ‘n paar dae per boot teruggestuur na Chili. Die eerste doop-dienste moes in die geheim gehou word.
4. In 1911, was Ferdinand en Ana Stahl, wie vroeër in Bolivië gewerk het, na Plateria, Peru oorgeplaas. Die gekiedenis van die baanbrekerervarings en sendingdienste wat hulle geliefd gemaak het by die Aymara Indiane, word vertel in Stahl se boek *In the Land of the Incas*. In 1921, het die Stahls na die Chanchamayo distrik in sentraal Peru verhuis om onder die Amasoniese mense te werk. Hulle het die Metraro sendingstasie gestig op die Perene Rivier. ‘n Stoomboot wat met brandende hout gewerk het, genoem Auxiliadora (Helper) was in 1928 aangekoop, en Stahl het dit gebruik om lang sendingreise op en af in die riviere te maak. In 1940 was dit vervang met ‘n meer praktiese dieselaangedrewe boot gebou in Belem, Brasilië, as die tweelingsuster van L. B. Halliwell se Luzeiro II.
5. Die grootste spesie van bromeliad, ‘n soort blomplant, is die “Queen of the Andes” (in Engels), Titanka (in Quechua) of Puya de Raimondi (in Spaans). Natuurlik aan Bolivië en Peru, groei dit by hoë plekke in die Andes en produseer ‘n toppunt 16–23 voet (5–7 meter) hoog, en dra 8,000 tot 20,000 blomme elk. Dit groei vir tot 40 jaar voordat dit blom en skielik doodgaan.
6. Die andes, die tweede-hoogste bergreeks in die wêreld, gaan deur Peru. Dit gaan van Noord tot suid en kan gesien word van Peru se strande 50 myl (80 kilometer) na die weste. Die hoogste punt, Berg Huascarán, is 22,205 voet (6,768 meter) hoog.
7. Die mense van Peru is ‘n mengsel van baie verskillende kulture, insluitende Indiane, Spanjaarde, en ander Europeane, afstammelinge van Afrika slawe, en Asiërs.
8. Tot onlangs het die meeste Peruviane in die landelike gebied gewoon. Nou leef egter meer as 70 persent in stede.
9. Een van die belangrikste Peruviaanse kulture was die Inka, wat ongeveer 600 jaar gelede in Peru gewoon het. Hulle hoofstad, Cusco, is nog steeds vandag ‘n belangrike stad. Die Inka het ook Machu Picchu gebou, ‘n misterieuse antieke stad in die Andes. Hulle het vir eeue floreer, voordat hulle deur die Spanjaarde in 1532 oorwin is.
10. Peru deel grense met Ecuador, Colombië, Brasilië, Chili, en Bolivië.
11. Die hoofstad van Peru is Lima en is die tuiste van meer as ‘n kwart van Peru se bevolking.
12. Spaans is die hooftaal in Peru, alhoewel baie ook die Inka taal Quechua praat. Die derde amptelike taal is Aymara.
13. Die geldeenheid van Peru is die Nuevo Sol.
14. Peru vier sy Onafhanklikheid van die Spaanse Reik op 28 en 29 Julie, Dit is bekend as *Fiestas Patrias* wat “Patriotiese Vakansiedae” of “Nasionale Vakansiedae” beteken in Spaans.
15. Die aartappel is oorspronklik van Peru en kom in meer as 3,000 variëteite voor. Peruvianers gebruik die term “Soy mas Peruano que la papa” (Ek is meer Peruviaan as die aartappel).
16. Terwyl Peru ‘n arm land bly, is dit een van die rykste in terme van natuurlike hulpbronne. Dit is een van die wêreld se topproduseerders van metale soos goud, silwer, koper, lood, yster en sink, sowel as olie en natuurlike gasse.
17. Die grootste voël op Aarde, die Reuse Andes kondor, kan by Colca Canyon gevind word. Regopstaande tot 4 voet (1 meter) hoog met ‘n vlerkspan van tot 14 voet (4 meter) en weeg soveel as 27 pond (12 kilogram), kan die voël vir ure vlieg sonder om sy vlerke te klap. Die kondor is inheems in die Andes en was gesien as ‘n heilige voël deur die Inkas. Dit word nou gelys as “kwetsbaar” deur die Wêreld Bewaringsunie.
18. Peru se Nazca Lines is ‘n versameling van reuse menslike en dierlike geogliefs wat langs die hoogste woestynplato versprei is tussen Nazca en Palpa en was eers raakgesien uit die lug in 1927. Hierdie versameling is opgemaak uit meer as 70 menslike figure en diere en 10,000 lyne (met sommige lyne wat tot 30 myl [50 kilometer lank!] hoog gaan.
19. Sedert pre-Inka tye, was sout in Maras bymekaar gemaak deur soutwater van ‘n plaaslike subterreinse stroom te laat verdamp. Die water kom uit ‘n fontein, ‘n natuurlike uitlaat van die ondergrondse stroom en word gelei na ‘n stelsel van kanale sodat die water afloop in verskeie honderde antieke, terraspoele. Soos wat die water uit die son-verwarmde poele verdamp, kristalliseer die sout om die rante van die poele. Vandag, kan u nog steeds families sien wat in tradisionele drag geklee is en sommige in punthoede wat die water sif vir sout. Elke familie het hulle eie soutpan wat deur hulle bestuur word en aan hulle oorgegee is vir geslagte sedert Inka tye.
20. Te danke aan die oorvloedige reënwoud en 90 onderskeie mikroklimate, word Peru getel onder die 10 mees biologiese diverse lande in die wêreld.
21. Die oudste mummie van ‘n mens was in die Atacama kuswoestyn van Peru gevind. Sommige gedeeltes van hierdie woestyn is so droog, hulle het in die afgelope 30 jaar slegs 1 duim (2.5 sentimer) reën gekry.

Uruguay

1. Uruguay het 60 kerke en 50 groepe. Daar is 7,127 lidmate, wat beteken daar is een Adventis vir elke 495 Uruguayane.
2. Die eerste Adventis in Uruguay was Mev. Juan Rivoir, wie na Uruguay gekom het saam met haar man in 1890 en wie, vier jaar voor haar aankoms, na preke geluister het deur Ellen White in Piedmont, Italë.
3. Die eerste Sewendedag-Adventiste skool in Uruguay was in 1908 georganiseer, in die huis van Julio Ernst, met Otto Heydeker as onderwyser, in Nueva Helvecia kolonie. Uruguay Academy, nou Uruguay Adventist Academy (Instituto Adventista del Uruguay), was gevestig in 1944 in Progreso.
4. Uruguay het twee Adventiste radiostasies: Uruguay Voice of Hope Radio (Radio La Voz de la Esperanza Uruguay) in Maldonado en Montevideo.
5. In Uruguay is daar drie koeie vir elke een persoon.
6. Alhoewel 46 persent van sy bevolking Katoliek is, Uruguay die mees nie-godsdienstige land in die Amerikas.
7. Die nasionale dis van Uruguay is ‘n toebroodjie genoem Chivito. Dit word gemaak van dun gesnyde stukke beesvleis (churrasco), mozzarella, tamaties, mayonnaise, olywe, en hardgekookte eiers, en word in ‘n bolletjie bedien. Dit word dikwels saam met aartappelskyfies geëet.
8. Die Guaraní woord Uruguay beteken “rivier van die geverfde voëls.”
9. **Uruguay inwoners verwys na hulleself as “oosterlinge” (mense van die ooste) om hulle plek — oos van die Uruguay Rivier aan te dui. Dus is die amptelike naam van Uruguay: Die Oosterste Republiek van Uruguay.**
10. Uruguay se nasionale volkslied is die wêreld se langste. Die “National Anthem of Uruguay,” ook bekend deur sy eerste reël, “Orientales, la Patria o la Tumba” (Oosterlinge, ons land of die graf), het 11 versies, elkeen gevolg deur die koortjie, en hou ongeveer vyf minute aan wanneer dit ten volle gespeel word. Normaalweg, word slegs een versie en die koortjie gesing.
11. Die kleredrag style wat deur Suid-Amerikaners beeshandlangers begunstig word, is bekend as gaucho klere. Hierdie style was eers deur tradisionele Uruguay berede beeswagters gebruik, en dit het aangehou om baie populer te wees by modern dag gauchos.
12. **Uruguay is die tweede-kleinste Suid-Amerikaanse land (bedek ‘n gebied van 68,000 vierkante myl, of 176,000 vierkante kilometer) en is geleë in die suidoostelike deel van Suid-Amerika. Hierdie land word begrens deur die Uruguay Rivier aan die weste, Brasilië in die noorde, die Atlantiese Oseaan aan die suidooste, en riviermonding van Rio de la Plata aan die suidweste, en die Rio Grande do Sul na die suide.**
13. Uruguay het ‘n geletterdheidskoers van 98.1 persent vir volwassenes, te danke aan die voorsiening van gratis, verpligte opvoeding. In 2009, het dit die eerste nasie geword in die wêreld om elke skoolkind te voorsien met koordlose internet en ‘n skootrekenaar.
14. Ongeveer 95 persent van die elektrisiteit word verkry van hernubare hulpbronne, hoofsaaklik van windplase.
15. In 1930, was die eerste-ooit FIFA Wêreldbeker in hierdie land gehou. Die hoofstad, Montevideo, het al die wedstryde aangebied gedurende die kompetisie.
16. Uruguay is uniek om die letter “u” driekeer in die eerste vyf letters te hê.
17. Uruguay word eerste op die ranglys geplaas in Latyns Amerika in demokrasie, vrede, gebrek aan korrupsie, lewenskwaliteit, e-regering, en gelyk eerste in Suid-Amerika wanneer dit kom by mediavryheid, grootte van die middelklas, vooruitgang, en sekuriteit.
18. Uruguay is die enigste land in Suid-Amerika waar kraanwater veilig is om te drink.
19. Uruguay het streng beperkings op die gebruik van sout in restaurante (selfs McDonald’s gooi nie sout op aartappelskyfies nie), en ‘n persoon moet spesiaal vra vir sout by sy tafel.